SET บ่ายรูดหนัก 14 จุด ตามตปท. วิตกศึกการค้า-รอความชัดเจนตั้งรัฐบาลใหม่
SET บ่ายรูดหนัก 14 จุด ตามตปท. วิตกศึกการค้า-รอความชัดเจนตั้งรัฐบาลใหม่ ล่าสุดอยู่ที่ 1,612.34 จุด ลบ 14.57 จุด หรือ 0.90% มูลค่าการซื้อขาย 33.95 หมื่นล้านบาท
SET บ่ายรูดหนัก 14 จุด ตามตปท. วิตกศึกการค้า-รอความชัดเจนตั้งรบ.ใหม่ ล่าสุดอยู่ที่ 1,612.34 จุด ลบ 14.57 จุด หรือ 0.90% มูลค่าการซื้อขาย 33.95 หมื่นล้านบาท
23 พ.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 15.37 น. อยู่ที่ระดับ 1,612.34 จุด ลบ 14.57 จุด หรือ 0.90% สูงสุดที่ระดับ 1,625.98 จุด ต่ำสุดที่ระดับ 1,611.73 จุด มูลค่าการซื้อขาย 33.95 หมื่นล้านบาท
โดย น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยในภาคบ่ายนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียส่วนใหญ่ปรับตัวลง เช่นเดียวกับตลาดในยุโรปที่เทรดบ่ายนี้ต่างก็ปรับตัวลง เหมือนกันดาวโจนส์ฟิวเจอร์สที่ติดลบกว่า 100 จุด
ทั้งนี้ ตลาดฯยังไม่มีปัจจัยหนุนใหม่เข้ามา ขณะเดียวกันก็มีปัจจัยลบจากสงครามการค้าระหว่างสหรัฐฯ และจีน ที่เป็นความเสี่ยงค่อนข้างมากอยู่ อีกทั้งยังมีตัวถ่วงจากเรื่องการถอนตัวของอังกฤษจากสหภาพยุโรป (Brexit)  ที่ยังไม่ชัดเจนด้วย ส่วนบ้านเราต่างก็รอดูความชัดเจนจากปัจจัยการเมืองในประเทศในการจัดตั้งรัฐบาล พร้อมให้แนวรับ 1,615-1,610 จุด ส่วนแนวต้าน 1,630 จุด